黃祥興

黃祥興係香港無綫電視部頭合約男藝員，法國籍唐人，香港出世，祖籍廣東潮州，阿爸阿媽係越南華僑，後來移民法國。

背景 
黃長興參加香港先生選舉之前係一名零售同營業主任。喺2005年7月嘅香港先生選舉入面嘅「健力組」畀鄭健樂擊敗，之後簽約無綫電視成為旗下藝人，因為佢嘅「半唐番」外型，一出道就得到唔少戲劇演出機會，重多過同屆香港先生冠軍高鈞賢。而佢細佬黃長發係2006年度香港先生選舉冠軍。

黃長興喺2007年得到萬千星輝頒獎典禮飛躍進步男藝員嘅提名，重打入最後四強。

2013年3月16號，黃長興同圈外女朋友Peggy結婚；2014年5月10號，Peggy喺養和醫院開刀生咗6.3磅嘅女。2016年5月17號再添個仔Tristan。黃祥興喺暑假嘅時候親自教仔女法文。

2019年10月，黃祥興喺停車場仆親，右邊鎖骨斷裂，入咗院做手術。

2020年8月份同無綫電視改簽經理人合約，喺無綫電視網頁嘅資料又改返名做黃長興。

攷

類:無綫電視男藝員
香港電影男演員
類:香港電視男演員
類:香港主持人
類:法籍華人
類:祖籍潮州
長興